NaiveNeuron/SloPal huggingface dataset:
Dostál, Ondrej, poslanec NR SR (2019-12-04):
Ďakujem, pani poslankyňa Zemanová. No, možno to Európska únia nepredvídala, ale prinajmenšom slovenská vláda to predvídať mohla a mala, pretože nie je to prvýkrát, čo sa mešká s čerpaním, keď sa dostávame do situácie, že sa nedarí zazmluvňovať, nedarí sa čerpať a potom ku koncu, keď už, keď už to treba naháňať, tak, tak sa dávajú, dávajú prostriedky na hocičo, len aby sa to, aby sa to vyčerpalo. Samozrejme, že ak nie sme, nie sme schopní povedzme že v tomto roku z tej tranže, ktorá musí byť zazmluvnená, zazmluvnená do konca tohto roka, vyčerpať tie prostriedky na vedu a výskum, no tak sa môže spraviť takáto operácia, že sa to, že sa to spojí, teda sa vyčerpajú tie prostriedky na iný účel, na infraštruktúru, kde zrejme, zrejme nie je ten problém. Dobre, už sa veľmi teším na reakciu, reakciu pána ministra, kde mi, kde mi vysvetlí, ako klamem; a potom, potom následne časovo sa tie prostriedky poukážu, poukážu na vedu a výskum. Ale keď hovoríme o skrátenom legislatívnom konaní, lebo teraz nehovoríme ešte o samotnom návrhu zákona, ale o skrátenom legislatívnom konaní, tak zásadná otázka je, že kedy vláda zistila, že má problém s čerpaním prostriedkov z Operačného programu Výskum a inovácie. Či to zistila teraz náhle; áno, potom je dôvod na skrátené legislatívne konanie, alebo o tom už vedela dávno. Mohla to riešiť celé mesiace dozadu a nemusela kvôli tomu skracovať legislatívne konanie.
Hrnčiar, Andrej, podpredseda NR SR (2016-04-21):
Ďakujem. Nech sa páči, poslankyňa Verešová.
Lehotský, Tomáš, poslanec NR SR (2022-05-05):
Ďakujem pani Sulanovej za politologické okienko. Keby to bolo tak, ako ste hovorili vo svojom emotívnom prejave, tak by sme stáli pred dverami tohto parlamentu a nedovolili by sme vám vojsť do toho parlamentu, aby ste si mohli svoj zákon predkladať. To znamená, že nikto vám nebráni predkladať zákony, ktoré predkladáte, tak ako mne nemôžete brániť v tom, aby som váš zákon nazval perverzný z dôvodov, ktoré som už povedal. Áno, je to perverzný zákon. Hovoríte o tom, že sme agresívni. Nemám pocit, že sme agresívni. Možno sa ťažko počúvajú slová, ktoré hovoria pravdu o tom vašom predkladanom zákone. To ale s tým sa musíte vysporiadať. A teda ak o agresii hovorí človek, ktorý pochádza zo strany, z tej bandy neonacistov, kriminálnikov a násilníkov, tak pardon, ale neznie to veľmi dôveryhodne. A ešte raz položím tú otázku teda, ten váš predkladaný zákon. Chcem sa teda spýtať, že v čom je, je znásilnenie barbarským ruským vojakom, má nejakú vyššiu hodnotu ako znásilnenie slovenským násilníkom, keď teda tie barbarské ruské znásilnenia trestať, resp. neumožňujete interrupciu?
B. Bugár, podpredseda NR SR: (2004-09-23):
P. Oremus, poslanec: Vážený pán minister a podpredseda vlády, v podstate som očakával takú odpoveď, ale nemôžem súhlasiť s konštatovaním, že s tým súhlasili zástupcovia samosprávy. Pán predseda mi dával podklady, z ktorých v podstate vyplynula aj táto moja otázka. Myslím si, že by bolo na dlho, aby sme sa teraz my bavili na tú tému, akým spôsobom boli tie kritériá stanovované, pretože jednoznačne to, čo ste povedali, nie je v súlade so správou o súčasnom stave sociálno-ekonomickej úrovne jednotlivých regiónov Slovenska, kde sa určité podklady pre tie kritériá jednoznačne brali. Ja by som skôr poprosil, aby sme zbytočne nezabávali ostatných, o malé vysvetlenie, buď po tejto hodine otázok alebo neskôr, kedy by som si dohodol čas na prípadnú konzultáciu. Ďakujem.
P. Paška, predseda NR SR: (2006-08-02):
Pani Vaľová.
Taraba, Tomáš, poslanec NR SR (2021-07-23):
No, je predkladateľ.
Blaha, Ľuboš, podpredseda NR SR (2023-12-19):
Pán poslanec Martin Dubéci.
Kollár, Boris, predseda NR SR (2022-06-15):
Sme v treťom čítaní . Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2006-08-02):
Pán Kondrót.
P. Hrušovský, podpredseda NR SR: (2002-07-10):
(Hlasovanie.) 93 prítomných, 82 za návrh, 1 proti, 9 sa zdržalo, 1 nehlasoval. Návrh sme schválili. Ďakujem navrhovateľovi a ďakujem pani poslankyni Pčolinskej. J. Langoš, poslanec: Dámy a páni, z celého srdca vám ďakujem za podporu. Bola to, ako som povedal včera, naša vlastenecká povinnosť. Národ má právo poznať bez zvyšku svoju minulosť, aby sa mohol slobodne rozhodnúť o svojej ďalšej ceste. Ďakujem pekne.
Kollár, Boris, predseda NR SR (2020-09-16):
Prosím, prezentujme sa a hlasujeme. (Hlasovanie.) Prítomných 110 poslancov, za 93, proti žiadny, zdržali sa 17. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 189, návrh na jeho pridelenie na prerokovanie výborom je v rozhodnutí č. 183. Prosím ministra dopravy a výstavby Slovenskej republiky Andreja Doležala, aby vládny návrh zákona uviedol.
A. Belousovová, podpredsedníčka NR SR: (2008-05-22):
Pán poslanec, chcete doplňujúcu otázku položiť? Nie. Ďakujem. Ďalšiu otázku položila pani poslankyňa Klára Sárközy a položila ju ministrovi financií Slovenskej republiky, pánovi Jánovi Počiatkovi: „Vážený pán minister, vláda vyčlenila 270 mil. korún na štipendiá pre približne 1 000 stredoškolákov na štúdium v zahraničí od budúceho školského roka. Na žiaka počíta s výdavkami približne 7 700 eur. Myslíte si, že táto suma pokryje ich výdavky?“ Nech sa páči, pán minister, odpovedajte.
Miškov, Juraj, poslanec NR SR (2013-03-14):
Igor, na Slovensku máme stále parlamentnú demokraciu. Strany opozície zastupujú hlasy občanov, ktoré im dali vo voľbách ich voliči. A naši voliči očakávajú, že budeme kontrolovať vládnu väčšinu aj vaši voliči, Igor, očakávajú, že budete kontrolovať vládnu moc. Svojím konaním nahrávate strane SMER, ktorým súčasný stav vyhovuje. A ešte možno dve poznámky, jedna k tej samotnej korupcii. Igor, ty si mal jedinečnú možnosť ísť príkladom a oznámiť pokus o korupciu, keď ti ponúkali 20 miliónov ako úplatok za položenie Radičovej vlády a zlyhal si. Zlyhal si, Igor, na plnej čiare. Preto tvoje vyhlásenie o boji proti korupcii mi znie v ušiach veľmi falošne. A na záver si neodpustím povedať jednu poznámku k tým straníckym nomináciám. Nuž čím iným, ak nie politickou a straníckou nomináciou je váš splnomocnenec pre rómsku problematiku pán Pollák. (Potlesk.)
Bugár, Béla, podpredseda NR SR (2019-06-20):
Ďakujem. Otváram všeobecnú rozpravu k tomuto bodu, dostal som jednu písomnú prihlášku pani poslankyne Gaborčákovej. Nech sa páči, máte slovo.
M. Číž, podpredseda NR SR: (2009-02-17):
Pani profesorka, odpustite, ja nemám také názory ako vy, ale nepovažujem za korektné, aby ste vzhľadom na to, že nebudem hlasovať ako vy, takže ma obviňujete s nejakými lobizmami, s lobistami. Nestretol som sa s nikým a, bohužiaľ, až ma to trošku možno mrzí, ani ma nikto neoslovil. Pani profesorka, obidvaja sme právnici a vieme, že v spoločnosti funguje viacero normatívnych systémov etických, náboženských a neviem akých a posledné dve storočia sú trošku aj o tolerancii. Ja som presvedčený, že sú agresívne netolerantní fajčiari, ale sú aj agresívne netolerantní nefajčiari. Svet, v ktorom žijeme, stojí aj na tom, že musíme rešpektovať nejakú mieru imisií. Ak v diskusii povieme, že lekári a väčšina, že fajčenie je taký nebezpečný spoločenský jav, že ho teda úplne zakážeme alebo niečo podobné, bude počúvať a, samozrejme, o nič iné mi nejde, len aby som mal možnosť vyjadriť svoj názor k tomu ako občan. Ja registrujem jednu politickú dimenziu. Vy sama ste, tuším, povedali, že 38 %, alebo pán Markovič, že 38 % je fajčiarov. Vy horlíte za zákaz fajčenia v baroch, krčmách IV. cenovej skupiny, kde ste podľa mňa ani neboli. A ja nerozumiem tomu, prečo teda týmto spôsobom asi nepočkáme, že aký je spoločenský význam toho celého, že tí chlapi jednoducho majú životné návyky, žijú nejakým spôsobom a je to ich priestor, v ktorom fungujú. Pri trošku tolerancie dá sa urobiť všetko pre to a som hlboko za to, aby sme urobili všetko, aby sme chránili nefajčiarov, ale vyprávať teda, že či bude umakartová, alebo neviem aká priečka medzi tým a budú si to zľahčovať, nepochybne, to sa všetko dá dodatočnou kontrolou vyriešiť. Problém je elementárna miera tolerancie, aby naozaj mal možnosť ten, ktorý fajčiť chce a keď mu to tá spoločnosť dovoľuje, aby nebol vylúčený z verejného života len tým, že teda chránime niečo takým nadštandardným spôsobom, že vlastne tým 38 % zoberieme kus toho, čo majú na živote radi, ak dovolíte, musel som... (Prerušenie vystúpenia časomierou.)
Laššáková, Jana, podpredsedníčka NR SR (2013-03-13):
Prosím, prezentujme sa a hlasujme o bodoch 1 až 8 spoločnej správy s odporúčaním gestorského výboru schváliť. (Hlasovanie.) Prítomných 143 poslancov, za návrh hlasovalo 114 poslancov, proti nebol žiaden poslanec, zdržalo sa 28 poslancov a 1 poslanec nehlasoval. Konštatujem, že sme schválili pozmeňujúce návrhy zo spoločnej správy. Nech sa páči, pán spravodajca, uvádzajte ďalšie hlasovanie.
Ďuriš Nicholsonová, Lucia, podpredsedníčka NR SR (2016-06-21):
Pani poslankyňa Vaľová, reagujte na rečníčky, nie na mňa. Dobre?
Laššáková, Jana, podpredsedníčka NR SR (2013-09-17):
Panie poslankyne, páni poslanci, budeme pokračovať v rozprave. Chcem poprosiť navrhovateľa, aby zaujal miesto určené pre navrhovateľov. Pán podpredseda Figeľ, poprosím vás, aby ste zaujali svoje miesto, obdobne aj, pán spravodajca Brocka, poprosím vás, aby ste zaujali svoje miesto určené pre spravodajcov. Dobre, nech sa páči. Písomne prihlásený do rozpravy je pán poslanec Huba, predseda výboru, nech sa páči, máte slovo, pán poslanec Brocka je tu, už ide, takže môžete vystúpiť, nech sa páči.
Laurenčík, Milan, podpredseda NR SR (2021-12-10):
Zdôvodňovať už nemá priestor, pretože vyčerpal si 10 minút, takže nech sa páči, čítajte.
Paška, Pavol, predseda NR SR (2014-10-23):
Vážené kolegyne, vážení kolegovia, budeme pokračovať. (Zaznievanie gongu.) Pán podpredseda vlády je tu, poprosím určeného spravodajcu, aby zaujal svoje miesto. Pán poslanec Kollár, do rozpravy. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Kadúc, Miroslav, poslanec NR SR (2015-12-01):
Anton, toto je vážna vec a vážna téma, tak ja to poviem ešte raz a možno že zrozumiteľnejšie. Vy sa pod rúškom strachu pokúšate prijať to, čo absolútne nesúvisí s terorizmom. A ja som ti to hovoril na výbore, tak to poviem ešte raz. Úlohy spravodajských služieb sa rozširujú aj o politický extrémizmus napríklad, čo nemá nič spoločné s terorizmom, politický extrémizmus. Takže, prosím ťa, dajte si na to pozor. A to je vec, ktorá sa môže vrátiť ako bumerang voči všetkým, nie iba voči politikom, ale voči každému občanovi, ak bude chce byť politický činný. S tým opatrne, čo sa týka Radičovej vlády. Ja neviem my nie sme na detskom pieskovisku, kde sa vymieňajú hračky. Vy ste sa v programovom vyhlásení vlády zaviazali, že nebudete zneužívať skrátené legislatívne konania, ale robili ste to opakovane. Však ja o tom budem koniec koncov ešte hovoriť pri nejakom vyhodnotení vašich sľubov, ktoré sa inak nenapĺňajú ani z polovice. A posledná vec, čo som chcel povedať, je obligatórna väzba. Myslím, že to je všetko, nespomínam si už na to.
Jurinová, Erika, podpredsedníčka NR SR (2014-09-19):
Pani poslankyňa Vášáryová.
Blanár, Juraj, podpredseda NR SR (2021-09-17):
Ďakujem, pán spravodajca. Otváram všeobecnú rozpravu. Konštatujem, že písomne sa nikto neprihlásil do rozpravy. Dávam teraz možnosť prihlásiť sa ústne do rozpravy. Pán navrhovateľ avizoval, že sa hlási ústne. Po ňom sa prihlásil ešte pán poslanec Radovan Sloboda. Ak už nikto ďalší, uzatváram možnosť prihlásiť sa do rozpravy. Ako prvý – pán predkladateľ Richard Takáč, nech sa páči.
B. Bugár, podpredseda NR SR: (2005-11-08):
(Hlasovanie.) Prítomných 142, za 139, zdržali sa 2, nehlasoval 1. Body zo spoločnej správy sme schválili. Nech sa páči.
P. Paška, predseda NR SR: (2008-11-05):
(Hlasovanie.) 135 prítomných, 110 za, 16 proti, 9 sa zdržalo. Návrh sme schválili. Sme v treťom čítaní . Otváram rozpravu. Pýtam sa, či chce niekto využiť svoju možnosť. Pán poslanec Hrušovský? Nie. Vyhlasujem rozpravu za skončenú. Budeme hlasovať.
Fecko, Martin, poslanec NR SR (2016-09-14):
Ďakujem pekne za vystúpenie aj pána Mihála. Takže v záverečnom slove to zhrniem. Myslím si, že tak by sa mali riešiť alebo upozorňovať na možné anomálie, ktoré prichádzajú, resp. sú, a chcem veriť, že aj jeho slová padnú na úrodnú pôdu. Ďakujem ti, pán kolega, že si upozornil mňa, že tie pozemkové spoločenstvá sú v ohrození, a tak ako sme svojho času hovorili, že niektoré nezmyselné dane, a neviem, všetko možné by dobre bolo nejakým spôsobom opraviť, tak dúfam, že aj to padne na úrodnú pôdu a minister túto skupinu ľudí vyjme z tejto dane. Nebudem to ďalej naťahovať, myslím, že karty sú rozdané, je to už iba na našom svedomí, akým spôsobom sa k tomu postavíte, takže znovu končím, žime tak, aby bolo aj chleba, aj neba. Ďakujem pekne.
Danko, Andrej, predseda NR SR (2016-06-16):
Ďakujem. Pán poslanec Gábor Gál.
Borec, Tomáš, minister spravodlivosti SR (2012-06-28):
Ďakujem pekne. Cieľom všetkých týchto opatrení je stabilizovanie pomerov v záujme bezpečnosti občanov Slovenskej republiky, ale aj bezpečnosti obvinených a odsúdených zároveň. V neposlednom rade máme pri racionalizačných opatreniach na pamäti aj otázku hľadania zdrojov na primerané finančné ohodnocovania náročnej práce príslušníkov zboru. Pán poslanec, dúfam, že sa mi podarilo dostatočne zodpovedať vašu otázku. Veľmi pekne ďakujem. Skončil som.
Svrček, Miloš, poslanec NR SR (2021-06-23):
Ďakujem pekne za slovo, pán predsedajúci. Návrh zákona, ktorým sa mení a dopĺňa zákon č. 143/1998 o civilnom letectve (letecký zákon) predkladá do Národnej rady Slovenskej republiky skupina poslancov Národnej rady. Týmto predmetným návrhom zákona reagujeme na potreby aplikačnej praxe v oblasti vykonávania výcviku leteckého personálu lietajúcich športových zariadení. Lietajúcim športovým zariadením je lietadlo osobitnej kategórie určené na letecký šport a rekreačné lietanie, na ktorého stavbu a prevádzku sa vzťahujú osobitné podmienky určené Dopravným úradom v súlade so zákonom o civilnom letectve. Dopravný úrad poveril právnické osoby v súlade s § 19 ods. 4 a § 48 ods. 3 zákona o civilnom letectve v znení neskorších predpisov dozorom nad stavbou a overovaním spôsobilosti lietajúcich športových zariadení podľa určených technických podmienok a postupov a ich evidenciou, ako aj overovaním odbornej spôsobilosti a vydávaním preukazov odbornej spôsobilosti leteckému personálu lietajúcich športových zariadení a iných lietadiel určených výhradne pre športové účely. Doterajšia dlhoročná činnosť poverených právnických osôb vo vzťahu k lietajúcim športovým zariadeniam a členom leteckého personálu lietajúcich športových zariadení sa z pohľadu dosiahnutia a zachovania vysokej úrovne a bezpečnosti leteckej prevádzky lietajúcich športových zariadení osvedčila a ukazuje sa ako porovnateľná s ostatnými druhmi prevádzky všeobecného letectva. Navrhovaná právna úprava preto aj oprávňuje Dopravný úrad týmto osobám vo vzťahu k členom leteckého personálu lietajúcich športových zariadení okrem overovania odbornej spôsobilosti členov leteckého personálu lietajúcich športových zariadení a vydávania preukazov odbornej spôsobilosti týmto členom leteckého personálu povoliť aj vykonávanie výcviku členov leteckého personálu lietajúcich športových zariadení. Za mňa toľko, ďakujem pekne.
Blanár, Juraj, podpredseda NR SR (2022-10-20):
Ďakujem pánovi navrhovateľovi aj pánovi spoločnému spravodajcovi a prerušujem rokovanie o tomto bode. A odovzdávam riadenie môjmu novozvolenému kolegovi Petrovi Pčolinskému, ktorému zároveň gratulujem k zvoleniu, a teším sa na spoluprácu. (Striedanie sa predsedajúcich. Potlesk.)
Vons, Peter, poslanec NR SR (2022-10-05):
Spoločná správa výborov obsahuje jeden pozmeňujúci a doplňujúci návrh. Pán predsedajúci, dajte, prosím, hlasovať o tomto jednom bode s odporúčaním gestorského výboru schváliť.
Susko, Boris, poslanec NR SR (2015-05-21):
Teraz budeme hlasovať o bode 4 pozmeňujúceho návrhu pána poslanca Lipšica.
Blanár, Juraj, podpredseda NR SR (2021-11-02):
Ďalší, pán poslanec Kočiš s faktickou poznámkou.
Paška, Pavol, predseda NR SR (2013-09-06):
Pán poslanec Blanár.
Blanár, Juraj, podpredseda NR SR (2021-09-21):
Posledný s faktickou poznámkou, pán poslanec Vladimír Baláž.
Hrušovský, Pavol, podpredseda NR SR (2010-12-03):
Pán poslanec Jarjabek.
Bugár, Béla, podpredseda NR SR (2019-05-15):
Otváram rozpravu v rámci tretieho čítania . Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči, hlasovanie záverečné.
Kotleba, Marek, poslanec NR SR (2021-06-22):
Ďakujem pekne za odpoveď a dúfam, že či už na výbore, alebo potom aj osobne sa o tom porozprávame, aby sme si to ujasnili. Ďakujem pekne.
Števulová, Zuzana, poslankyňa NR SR (2024-06-11):
Ja len v krátkosti by som chcela povedať, že v zásade ako človek, ktorý nastavoval právnu, teda celkovú pomoc odídencom a odídenkyniam z Ukrajiny a v zásade viem, ako fungujú tieto príspevky, viem, že vlastne do 30. 6. je tam predĺžená tá schéma, čiže treba to naozaj urýchlene upraviť a máme stále tú mimoriadnu situáciu, nemám problém ani so skráteným legislatívnym konaním, ani v zásade s filozofiou toho zákona. Však kým som ešte pôsobila v Lige za ľudské práva, tak sme hneď na začiatku vlastne toho príchodu odídencov vydali aj štúdiu, ktorá je založená vlastne na tom, že máme skúsenosť s integráciou ľudí s azylom a doplnkovou ochranou a naozaj ten princíp pri integrácii je taký, že tá najmasovejšia pomoc má byť poskytnutá na začiatku a potom tá pomoc má ustupovať a má sa tlačiť vlastne k tomu, aby tí ľudia boli čo najviac samostatní a sebestační. A v zásade na, s tým ako keby plynúcim časom sa už tá pomoc má adresne poskytovať len zraniteľným skupinám. Čiže ja v zásade vecne nemám vôbec problém s tým, ako je to navrhnuté, ale chcem sa vás, pán minister, spýtať, pretože si myslím, že aj vzhľadom na tú krátkosť času, aj vzhľadom na to nastavenie tých zraniteľných skupín, či sa tam dá ešte hovoriť, možno o rozšírení nejakých kritérií, trebárs pre deti nielen do päť rokov, ale napríklad do 18 a podobne. Super. Tak ak ste tomu otvorení, tak my v zásade nemáme problém ako klub s týmto návrhom zákona. Ďakujem veľmi pekne.
Danko, Andrej, predseda NR SR (2019-04-02):
Poslanec Zelník.
P. Hrušovský, podpredseda NR SR: (2002-02-20):
L. Pittner, poslanec: Ďakujem za slovo. Vystúpenie pána poslanca Osuského ma len utvrdilo v tom, aký je dôležitý tento zákon. Dokonca dovolím si povedať, že ak sa dobre postaví, tak môže znamenať začiatok rozvoja našej spoločnosti po práve novembri 1989. Mám tu na mysli tú druhú otázku, tú otázku spoplatnenia štúdia. Pamätám sa ešte, za komunizmu ako boli rôzne sympóziá, rôzne konferencie o produktivite práce. A už vtedy sa tam dokazovalo na základe exaktných prepočtov, že vysokokvalifikovaná práca vysokoškolsky vzdelaného odborníka niekoľkonásobne prevyšuje produktivitu práce nevzdelaného pracovníka. Samozrejme, to súvisí aj s tým, či rozum u nás zdražel alebo zlacnel. V minulom režime aj tam boli veľké rozdiely medzi aparátnikmi a medzi nomenklatúrnymi kádrami a profesormi, docentmi na školách. V tomto režime 20-ročný vystrihaný lotri, ktorí majú k dispozícii najmodernejšie autá a páchajú zločin, sú lepšie honorovaní, lepšie platení ako najkvalifikovanejší vysokoškolskí pedagógovia. Toto je záležitosť, ktorú takisto musí naša spoločnosť riešiť. A potom je možné pristúpiť aj k spoplatňovaniu štúdia, ktoré je nevyhnutnou podmienkou na to, aby mohli tieto fakulty, tieto školy fungovať.
Sulík, Richard, predseda NR SR (2011-02-11):
Pán poslanec Ondruš.
P. Hrušovský, predseda NR SR: (2004-05-27):
Nech sa páči, pani spoločná spravodajkyňa, budeme pokračovať v hlasovaní o pozmeňujúcich návrhoch pani poslankyne Navrátilovej, ktorá sa hlási. Nech sa páči, pani poslankyňa. Ľ. Navrátilová, poslankyňa: Takže z môjho návrhu sťahujem označené dvakrát trojkou, štvorku, šestku, sedmičku a osmičku. M. Demeterová, poslankyňa: A bod 2 je podľa mňa v rozpore s bodom 3 spoločnej správy, teda o tom nedám hlasovať. Nie, nie, nie, pardon, už som si to zase s pánom poslancom Burianom pomýlila. Dobre, dáme hlasovať o bode 1 pani poslankyne Navrátilovej.
Paška, Pavol, predseda NR SR (2012-06-28):
Ďakujem pekne. Otváram rozpravu. Pýtam sa, kto sa chce prihlásiť? Pani poslankyňa Nicholsonová. Končím možnosť sa prihlásiť. Nech sa páči, pani poslankyňa, máte slovo.
P. Hrušovský, predseda NR SR: (2005-12-14):
(Hlasovanie.) 137 prítomných, 94 za, 9 proti, 34 sa zdržalo. Návrh uznesenia Národná rada schválila. Teraz dávam slovo pánovi poslancovi Ivančovi, aby z poverenia výboru pre zdravotníctvo Národnej rade predniesol návrh uznesenia k návrhu rozpočtu Úradu pre dohľad nad zdravotnou starostlivosťou na rok 2006. Nech sa páči, pán poslanec.
Kollár, Boris, predseda NR SR (2023-02-07):
Ja by som teraz chcel pozdraviť na balkóne Spojenú školu z Martina, vitajte u nás! (Potlesk.) Teraz vystúpi v rozprave pán poslanec Kočiš, nech sa páči, máte slovo a prepáčte za zdržanie.
Mikloško, Jozef, poslanec NR SR (2015-07-01):
Ja som chcel povedať pánovi poslancovi, že, samozrejme, všetko je tu politické. Politika je starostlivosť o veci verejné, a teda nie je to nič hriešne ani negatívne. Dôležité tu je, či je to v prospech ľudí. A tentoraz sa mi zdá, že je to v prospech slovenskej kultúry a teda v prospech ľudí. Druhá poznámka. Troška si spochybnil aj snáď Devín a naše verejnoprávne rozhlasy. Ja si myslím, že Devín je veľmi dobrý, často ho počúvam, aj Regina je dobrá, aj jednotka je dobrá, naozaj sú tam verejnoprávni, sa mi zdá. A hneď vedľa toho je Béla Bartók, teda maďarská, klasická stanica, ktorú často tiež počúvam. A teda je zaujímavé, že niekedy dávajú našich interpretov, spevákov a orchestre, neviem, či tam reciprocita funguje, ale obávam sa, že tam nefunguje. Ešte malá historka. S tým nielen Slováci majú problémy, ale aj Česi majú problémy. Nedávno sa stalo, tuším v Prahe, že táta stál pred Orlojom so svojimi deckami a to decko mu hovorilo, že: „Tati, kdy už vylezou ti katolíci?" Takže, chudáci, tiež nevedeli, kto tam vlastne chodí. No a posledná bude asi nevhodná poznámka, ale ja sa do všeličoho pchám a môj brat, František, mi nadáva, že teda už je toho trocha moc, a teda radil mi, aby som aj napísal nejakú operu. Tak som mu sľúbil, že to spravím. Takže teraz keď vidím, že tento zákon bude, tak možno sa aj prednostne dostanem potom do nejakého vysielania slovenského. Ďakujem.
Paška, Pavol, poslanec NR SR (2011-02-01):
V prípade, že by tento môj návrh prešiel, chcem oznámiť, že, samozrejme, stiahneme návrh na zvolanie mimoriadnej schôdze, na ktorú sme dohodnutí nazajtra 9.00 hodinu.
Ferenčák, Ján, poslanec NR SR (2020-03-24):
Vážený pán podpredseda, panie poslankyne a páni poslanci, takisto sa prikláňam, že ak je predložený nejaký zákon v tomto čase, tak by mal riešiť základné problémy života ľudí a to, čo potrebujeme riešiť okamžite. Ako možno je, prebehlo tu veľa diskusie, či sledovanie ľudí je tou najdôležitejšou vecou práve pri riešeniach koronavírusu, ale nevravím, že sledovanie, ale ich údajov, ktoré tam dávajú, tak asi nie, si povedzme rovno, že niektoré veci sú tuná nesprávne. Ja ako predstaviteľ samosprávy práve sa chcem vrátiť k čl. I a § 5, kde sa venuje, pojednáva o právnických osobách a podľa občianskeho, obchodného práva. A teraz sa spýtam: Samospráva, ako má teraz konať samospráva? To sú tí ľudia, ktorí dennodenne sú v priamej línii, v prvej línii v boji práve proti koronavírusu. A my máme povinnosť raz za tri mesiace zasadať a zasadnutia majú prebehnúť v zbore. To je také niečo, ako my sa teraz stretávame. A teraz ja sa pýtam, v čase týchto situácií ako má prebehnúť toto zastupiteľstvo, kde tento paragraf pojednáva len o obchodných spoločnostiach, kde je možné per rollam hlasovanie, a obchodných spoločnostiach podľa občianskeho a obchodného práva. Čiže nie je umožnené vôbec ani týmto samosprávam, aby mohli vykonávať svoju činnosť. A tuná to nie je pojednávané. To znamená, ak je niečo predložené, tak malo by pojednávať o veciach, aby sa zlepšil život aj v čase núdze alebo krízy. A možno to je tá otázka, že prečo tomuto sa nevenujeme, ale venujeme sa práve otázkam, lebo vláda sa venuje otázkam možno uchovávania prevádzkových údajov o tých, ktorí používajú mobilné telefóny, alebo svoju polohu. Teraz je tu práve taká, také možno, čo my potrebujeme veľmi rýchle preriešiť a neriešime to tuná. Ďakujem pekne.
Laššáková, Jana, podpredsedníčka NR SR (2015-05-06):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre financie a rozpočet poslancovi Jaroslavovi Demianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Kyselica, Lukáš, poslanec NR SR (2023-03-16):
Ďakujem veľmi pekne. Takže v úvodnom slove budem krátky, potom viacej poviem v rozprave. Ide o to, že my máme tento zákon o cestovných dokladoch tak písaný, alebo takú anomáliu máme v právnom poriadku, že ak aj súd rozhodne o zákaze vycestovania alebo vydá príkaz na zatknutie, medzinárodný zatykač, tak nie je to hneď jasné, že sa tej osobe automaticky zablokuje cestovný pas. Vedie sa dlhé správne konanie o odňatí toho pasu a keď sa odníme, čo môže trvať dva, tri, štyri mesiace, lebo tam nastáva fikcia, pokiaľ je na niekoho zatykač, tak samozrejmé, že nie je doma. Takže kým nastane tá fikcia v právoplatnosti, tak ubehnú možno aj dva mesiace. Takáto osoba si behá, aj keď má zákaz vycestovať, dva mesiace s platným cestovným pasom. Keď dôjde k tomuto odňatiu pasu, tak sa technicky zaeviduje ako odcudzený. To je všetko. Takže aj GP dávala v mimorezortnom pripomienkovom konaní zásadnú pripomienku, že ide o, len o technický úkon evidenčného charakteru. Nemá sa tam viesť správne konanie. Takže túto jednu vec odstraňujeme. Nakoľko to je poslanecký návrh a medzi prvým a druhým čítaním je skrátené medzirezortné pripomienkové konanie a GP tam dala túto jednu zásadnú pripomienku, čo sa týka ešte jedného inštitútu v Trestnom poriadku, na ktorý sme zabudli, tak sme narýchlo spracovali ten pozmeňovák, teda tú pripomienku GP-čky. Lenže ctím si dohody a keďže sú ešte stále tie koaličné rady, aj keď padla vláda, a nebolo to prerokované na koaličnej rade, tak poprosím potom spravodajcu, aby dal hlasovať o tom až budúci týždeň, ja neviem, v utorok o 17. h. Nech to predtým prebehne na koale. Vďaka, viac sa vyjadrím v rozprave.
M. Hort, podpredseda NR SR: (2010-03-09):
S faktickou poznámkou sa hlási pán poslanec Juraj Horváth ako jediný. Uzatváram možnosť reagovať s faktickou poznámkou na vystúpenie rečníka z rozpravy a slovo má pán poslanec Horváth. Nech sa páči.
Žiga, Peter, podpredseda NR SR (2024-02-09):
Dobré ráno vážené kolegyne, kolegovia, otváram siedmy rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Bittó Cigániková, Hajko, Škripek, Turčanová. Z dôvodu práceneschopnosti pán poslanec Mikloško a pán poslanec Sokol. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa menia a dopĺňajú niektoré zákony. Návrh vlády je pod tlačou 147. Prosím pána ministra dopravy Jozefa Ráža, aby návrh vlády odôvodnil. Nech sa páči, pán minister, kartičkou sa prihlásite. [Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 147.]
Bugár, Béla, podpredseda NR SR (2011-03-31):
Ďakujem. Vyhlasujem tento bod programu za skončený. Vážené panie poslankyne, páni poslanci, chcem sa vás opýtať, či je všeobecný súhlas, aby sme teraz prerokovali dve zmluvy, ktoré má pán minister zahraničných vecí na starosti, a potom by sme pokračovali dvoma bodmi v skrátenom legislatívnom konaní. (Reakcie z pléna.) Áno? Ďakujem pekne. Takže pristúpime k druhému čítaniu o návrhu na vyslovenie súhlasu Národnej rady s Dohodou medzi Európskym spoločenstvom a jeho členskými štátmi na jednej strane a Juhoafrickou republikou na strane druhej , tlač 208. Nech sa páči, pán minister zahraničných vecí, môžete odôvodniť návrh vlády.
Paška, Jaroslav, poslanec NR SR (2018-05-15):
Ja sa priznávam, že si, že považujem za odvážne názory pána Klusa, že by pán Thomas Piketty bol ekonomický diletant, pretože naozaj tá analýza je pomerne podrobná, a zareagujem tak trochu aj na pána Jurzycu. Je pravda, že sa to nedá veľmi zjednodušovať, ale platí ten základný matematický model. 4 % HDP nám odchádza ročne z nášho rozpočtu do krajín, starých členských krajín Európskej únie, ktoré síce investovali čiastočne do našich, do našej ekonomiky, ale treba si povedať, že si kupovali rakúske, nemecké, francúzske, talianske banky naše, naše slovenské banky, to ich kupovali za korunu. Takže nie je to nejaká bohvieaká investícia do ekonomiky Slovenskej republiky, napriek tomu zisky idú k nim. Rovnako poisťovne. Takže z tohto pohľadu to nastavenie, ktoré je a je dané parametrami a zákonmi, predpismi, nariadeniami, smernicami Európskej únie, nás v podstate limitujú. (Krátka pauza.) Jaj, ešte mám čas. (Prerušenie vystúpenia predsedajúcim.)
M. Hort, podpredseda NR SR: (2008-04-10):
návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona máte ako tlač 582 a návrh na jeho pridelenie na prerokovanie výborom máte v rozhodnutí č. 594. Znova dávam slovo poslankyni Tatiane Rosovej, aby návrh zákona uviedla. Poprosím všetkých kolegov a kolegyne, chceme ten čas ešte využiť, prosím vás, buďme tolerantní k vystupujúcej. Ďakujem pekne.
Glváč, Martin, podpredseda NR SR (2019-05-13):
Ďakujem. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Ladislavovi Balódimu, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru, nech sa páči.
Hrnčiar, Andrej, podpredseda NR SR (2019-05-10):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Mikulášovi Krajkovičovi.
Ďuriš Nicholsonová, Lucia, podpredsedníčka NR SR (2018-01-31):
V rozprave teraz vystúpi pán poslanec Grendel. Nech sa páči.
Nemky, Martin, poslanec NR SR (2019-06-26):
Prosím, pán predsedajúci, aby ste dali hlasovať o tom, že Národná rada Slovenskej republiky prerokuje návrh zákona v druhom čítaní.
Bugár, Béla, podpredseda NR SR (2018-11-27):
Prezentujme sa a hlasujme a teraz už naozaj. (Hlasovanie.) Prítomných 140, za 101, proti 6, zdržalo sa 32 poslancov, 1 nehlasoval. Aj tento návrh sme schválili. Ešte vás chcem informovať, vážené panie poslankyne a páni poslanci, že bod 14, ktorým je vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, tlač 1139, sa presúva po bode 7. To znamená, že po odrokovaní alebo prerokovaní bodu dokumentu OSN Globálny pakt o bezpečnej, riadenej a legálnej migrácii. Je s tým všeobecný súhlas? Nie. Prezentujme sa a hlasujme. (Hlasovanie.) Prítomných 134 poslancov, za 81, proti 37, zdržali sa 15, 1 nehlasoval. Konštatujem, že návrh bol schválený. Vyhlasujem prestávku do 17.30 a budeme pokračovať v prerokovaní predchádzajúceho bodu, ktorý sme prerušili. Tam ešte pani poslankyňa Grausová má minútu a pol z vystúpenia a potom samozrejme dáme možnosť na faktické poznámky. (Prestávka.) (Po prestávke.)
Bugár, Béla, podpredseda NR SR (2018-02-08):
Prezentujme sa a hlasujme skrátiť lehoty potrebné na hlasovanie o jednotlivých podaných pozmeňujúcich návrhoch. (Hlasovanie.) Prítomných 126, za 78, proti 33, zdržalo sa 15 poslancov. Konštatujem, že sme skrátili lehoty. Nech sa páči, jednotlivé hlasovania.
Hargaš, Ján, poslanec NR SR (2024-01-19):
Ďakujem za slovo, pán predsedajúci. Pani kolegyňa, ty si sa venovala aj tej chýbajúcej argumentácii zo strany vládnej koalície na veľmi, veľmi konkrétne, konkrétne argumenty. A jeden konkrétny argument tu včera predniesla pani prezidentka, ktorý dovtedy ešte zaznel, myslím, že v rozprave, že prvýkrát to ona vlastne priniesla, že podľa navrhovanej novely by za úplatok verejnému činiteľovi až do výšky 700-tisíc eur hrozila páchateľovi sadzba maximálne tri roky, čo by teda tiež podľa tej navrhovanej úpravy znamenalo, že by mu prednostne mala byť, mal byť uložený podmienečný trest. Čiže za úplatok do 700-tisíc eur by dostal podmienku s veľkou pravdepodobnosťou. Minimálne to je možné. No a teraz koalícia veľmi rada hovorí, že sa inšpirovala v zahraničí, že sa inšpirovala inými krajinami, tak ja by som mal veľmi konkrétnu otázku, že ktorou krajinou sa v tomto konkrétnom bode inšpirovala, pretože neviem o tom, že by to takto niekde fungovalo. Takže to by bola konkrétna ďalšia do splete plejády otázok, na ktoré zatiaľ nemám odpovedať, tak tu je jedna. Včera som sledoval aj, aj takú reláciu, v ktorej bol náš pán kolega Dubéci s pánom Podmanickým, ak to pamätám, a chvíľku som už... je tak? Je tak, potvrdzuje, a chvíľku som už mal nádej, že sa dozvieme tú odpoveď, ale, ale nedozvedeli sme sa. A presne k tejto konkrétnej veci a už to tam tak ťahala z neho aj pani redaktorka a aj kolega, ale stále to, myslím, že nejak zamlží len tak, že teda my sa inšpirujeme zahraničím, len teda konkrétna krajina v zahraničí, ktorá nám bola inšpiráciou, by bola veľmi zaujímavá, odpovede sme sa nedočkali. Tak možno keď ho tu stretneme na chodbách, tak nám niečo prezradí. Ďakujem pekne.
Ďurica, Ondrej, poslanec NR SR (2022-05-20):
Ďakujem pekne za slovo, pán podpredseda. No, ťažko je podporiť tento návrh zákona. My sme tu mali dve situácie, dve stanoviská. Jedno predniesol minister hospodárstva, ktoré ja osobne považujem za vecné a za logicky zdôvodnené. A druhé bolo plné emócií, nadávok alebo proste osočovania v štýle, že kto tento návrh zákona nepodporí, tak má v hrudi namiesto srdca skalu alebo kameň. Nedozvedel som sa nič konkrétne, nič vecné. Dozvedel som sa len to, že pokiaľ návrh zákona nepodporíme, tak sme proti rodinám, sme proti pomoci rodinám a jednoducho nevnímame realitu. Na druhej strane tu odznejú potom poznámky, kde sa bavíme o tom, koľko stojí hokejka, ako to veľmi pomôže rodičom. Ale veď si uvedomte, v situácii, kedy ľudia naozaj potrebujú peniaze na bežný život, na to, aby vykryli výdavky spojené s energiami a s nárastom potravín, tak my tu nemôžme riešiť poukážky na krúžky a nebaviť sa o tom, koľko bude stáť hokejka, ako štát na to prispeje. Veď to je absurdné. Veď o tom nie je diskusia. Pán kolega Nemec, vy sa postavíte alebo teda zoberete si slovo a hovoríte tu o tom, koľko stojí hokejka a nadávate tu do sedlákov Mazurekovi, ktorý vám tu povie v dvoch minútach to, čo vy nedokážete ani prečítať, ani pochopiť (reakcia z pléna), je, je. Ďakujem pekne.
Malatinec, Roman, poslanec NR SR (2024-02-13):
Ďakujem pekne. Dovoľte aj mne zareagovať na kolegynku, ja budem sa snažiť byť vecný a tiež sa prihlásim potom do rozpravy ústnej. Ja som tento rok rozprával s pánom riaditeľom Fondu na podporu umenia ako podpredseda samosprávneho kraja a už dve funkčné obdobia ako podpredseda pre kultúru a boli šumy už začiatkom roku, že Fond na podporu umenia chce podporovať hlavne nezriadenú kultúru ako zriadenú kultúru, čo ma veľmi vyrušilo a, samozrejme, našli sme spoločnú cestu s pánom riaditeľom. Takisto máme rôzne informácie z regiónov a mapujeme si to, napr. keď hovoríme o nezávislosti komisií, tak strašne veľa podnetov máme z regiónov takých, že, a v rámci celého Slovenska, že majú pocit, že v tých komisiách vo fonde je väčšina umelcov z Bratislavy. Ja to netvrdím teraz, ja to budem rád, keď si, nám to fond vyvráti a povie, že proporčne sú tí zastúpení odborníci z regiónov aj z hlavného mesta Bratislavy alebo tohto diania. No a ešte musím doplniť teda pána kolegu Jarjabka, pýtal sa, že či kolegyňa Jaurová je členka odbornej komisie, tak je pani kolegyňa členka odbornej komisie Fondu na podporu umenia, zverejnenej odbornej komisie tri sedmičky Kreatívny priemysel a výskumné vzdelávacie aktivity od 8. 4. 2023, je uvádzané na stránke fondu, do 7. 4. 2025, tak treba si aj odpovedať, že prečo takáto diskusia vzniká v rámci Národnej rady, ale viac sa vyjadrím potom v rozprave a budem sa snažiť byť vecný. Ja nespochybňujem odbornosť komisií. Ide mi o regionálne zastúpenie v týchto komisiách.
Novotný, Viliam, poslanec NR SR (2014-11-09):
Čo nám to, milí kolegovia zo SMER-u, robíte zo slovenského zdravotníctva? Čo nám tam ťaháte za primitívov? Toto je bývalý člen správnej rady piešťanskej nemocnice – neziskovej organizácie? To máte boha pri sebe? To, kto ho našiel? Aj ten by mal hneď odstúpiť, najlepšie odísť úplne z verejného života, kto tohto primitíva do správnej rady odporúčal a navrhol. Pani ministerka Zvolenská to len podpísala. To mu nejaký aktívny funkcionár túto nomináciu doniesol na stôl. Buďme úprimní, je tomu tak. Koho ste tam do tej správnej rady a dozornej rady vlastne dávali? Pani podpredsedníčku Národnej rady Zmajkovičovú? Čo ona vie o zdravotníctve? Že deti nemajú jesť horalky, to som počul. Ale okrem toho, čo vie o zdravotníctve? Čo vie váš mestský či okresný predseda SMER-u z Piešťan, ktorý tam sedel v správnej rade, čo vie tento primitív o zdravotníctve? To on mal rozhodnúť o tom, ktoré cétečko je dobré a či cena je primeraná? Nebláznite! Veď keby mu Medical Group SK zorganizoval súťaž za 2,6 mil. eur, tento primitív povie, že výborne, lebo je tam špičkový stroj. Včera tu Fico vyprával, že stroj tam nie je. Vidím, že raper Ego má lepší prehľad, zjavne zodpovedne vykonával funkciu člena správnej rady, ten tvrdí, že už je tam ten špičkový stroj. Tak kto tu klame? Fico či ten primitív? Čo nám to robíte so slovenským zdravotníctvom, dámy a páni?
P. Hrušovský, predseda NR SR: (2005-03-16):
(Hlasovanie.) 136 prítomných, 132 za, 3 sa zdržali, 1 nehlasoval, návrh sme schválili. Poprosím vás teraz, pani poslankyňa, aby ste predložili návrhy uznesení k prerokúvanému návrhu poslancov Národnej rady na vydanie zákona, ktorým sa mení a dopĺňa zákon 90/1996 Z. z. o minimálnej mzde, ktorý prerokúvame ako tlač 1039. Nech sa páči, pani poslankyňa.
Figeľ, Ján, podpredseda NR SR (2015-05-12):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto hlási do rozpravy ústne. Opätovne nie je tomu tak, takže vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Tento vládny návrh zákona je pod tlačou 1424 a spoločná správa výborov má označenie 1424a. Nech sa páči, pán minister Richter, znovu, aby ste vládny návrh zákona odôvodnili.
Pellegrini, Peter, predseda NR SR (2015-05-06):
Prezentujme sa a hlasujme o tomto návrhu. (Hlasovanie.) Prítomných 138 poslancov, za hlasovalo 132, zdržalo sa 6. Návrh sme schválili. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme teraz hlasovať v druhom čítaní o vládnom návrhu zákona o knižniciach a o zmene a doplnení zákona číslo 206/2009 o múzeách a galériách, tlač 1359. Spoločným spravodajcom je člen výboru pre kultúru a médiá pán poslanec Náhlik. Poprosím vás, aby ste uviedli hlasovanie. (Hlasovanie o vládnom návrhu zákona o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. , tlač 1359.)
B. Bugár, podpredseda NR SR: (2003-11-11):
(Hlasovanie.) Prítomných 128 poslancov, za návrh 127, hlasovania sa zdržal 1. Konštatujem, že tento návrh pani poslankyne sme schválili. Nech sa páči.
Kollár, Jozef, poslanec NR SR (2015-05-20):
Posledná veta pred hlasovaním. Na strane druhej, práve rezort školstva na ministerstve školstva, ktoré gestoruje práve obidva operačné programy, narástol počet pracovníkov v eurofondoch o 200 ľudí. Čiže ministerstvo, rezort ministerstva školstva o 200 ľudí na problematiku čerpania eurofondov viac, napriek tomu patrí operačný program Vzdelávanie ale aj Veda a výskum k tým, ktoré zaostávajú v miere čerpania najviac. Ak teda bude hlasovanie...
Laurenčík, Milan, podpredseda NR SR (2020-05-13):
Prosím kľud. Pani poslankyňa Monika Kozelová.
Hrnčiar, Andrej, podpredseda NR SR (2017-04-05):
Pán poslanec Mihál je ďalší vystupujúci v rozprave, nech sa páči.
T. Cabaj, podpredseda NR SR: (2009-10-21):
S reakciou na faktickú poznámku, pán predseda Halecký, nech sa páči.
Kollár, Boris, predseda NR SR (2022-06-24):
Pani poslankyňa Kozelová.
Laššáková, Jana, podpredsedníčka NR SR (2015-04-16):
Vyhlasujem obedňajšiu prestávku. (Ruch v sále.) Chcete? Áno. Tak nech sa páči, pán poslanec Fronc.
Brixi, Otto, poslanec NR SR (2014-11-10):
Ďakujem pekne, pani predsedajúca. Ja som už pánovi poslancovi povedal vzadu v salóniku, že už by bolo dobré sa z tejto témy nejako konečne vyuzliť. Je fakt ten, že sa niekde stala chyba, premiér vyvodil politickú zodpovednosť, orgány skúmajú a ideme ďalej. Ale ja si myslím, že je absolútne nevhodné a z úcty najmä k ľuďom, ktorí sú vonku, tu podsúvať nejaké skreslené fakty, že Pavol Paška, je, nedajbože, nejako previazaný s nejakou spoločnosťou Penta Enterprises Limited so sídlo v Belize. Ja mám tu pred sebou, ctené kolegyne, kolegovia, človeka na Facebooku, ktorý jednoducho je vlastníkom tejto firmy. A tento človek i z informácií, ktoré sú o ňom zverejnené, i z fotiek, i zo všetkých ostatných sociálnych identifikátorov nevidel Pavla Pašku a nikoho z Penty pomaly ani na obrázku. Tak, prosím, pán Hlina, ak chceme spájať nejaké udalosti a chceme spájať informácie, tak ich spájajme len tak, aby to vytváralo súvislý obraz a kompaktný celok, lebo to, čo tu bolo podsunuté ráno, a to, čo tu bolo podsunuté teraz aj s nejakou fotodokumentáciou, sa nezakladá vôbec, ale vôbec na pravde. Ja by som považoval za fér, keď zajtra prídete do Košíc, aby ste sa stretli minimálne s človekom, ktorého ste označili za pôvodcu celého problému dnes ráno aj s pánom poslancom Lipšicom, a ak sa stane a preukáže sa to, že z tohto dialógu tento človek akýmkoľvek obrazom vyjde ako človek, ktorý je zodpovedný za stav alebo za previazanosť vo vzťahoch v slovenskom zdravotníctve, aby ste verejne povedali, že to tak je. Ale ak to tak nebude, pán Hlina, tak vás verejne vyzývam, aby ste sa ospravedlnili nielen jemu, ale aj všetkým ľuďom, ktorých ste do tejto slučky konšpirácie a úplne falošnej štruktúry zatiahli. Ďakujem pekne.
Bugár, Béla, podpredseda NR SR (2017-03-28):
Pani poslankyňa, musíte reagovať na pani podpredsedníčku.
Hufková, Eva, poslankyňa NR SR (2012-09-11):
Ďakujem pekne. Vážená pani podpredsedníčka, vážené panie poslankyne, páni poslanci, vážený podpredseda vlády a minister financií, vážení prítomní. Dovoľte mi, aby som ako spoločný spravodajca predniesla spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 125) vo výboroch Národnej rady v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady. Národná rada uznesením č. 124 z 25. júla 2012 pridelila vládny návrh zákona o spotrebnej dani z tabakových výrobkov týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania o vládnom návrhu zákona o spotrebnej dani z tabakových výrobkov stanoviská poslancov Národnej rady. K predmetnému návrhu zákona zaujali výbory tieto stanoviská: 1. Odporúčanie pre Národnú radu návrh schváliť s pozmeňovacími a doplňujúcimi návrhmi – výbor pre financie a rozpočet (uznesenie č. 71 zo dňa 6. septembra 2012). 2. Odporúčanie pre Národnú radu návrh schváliť – ústavnoprávny výbor (uznesenie č. 73 zo dňa 4. septembra 2012), výboru pre hospodárske záležitosti (uznesenie č. 64 zo dňa 6. septembra 2012) a výboru pre pôdohospodárstvo a životné prostredie (uznesenie č. 32 zo dňa 4. septembra 2012). Z uznesenia výboru uvedeného pod bodom 3 tejto správy vyplynuli pozmeňovacie a doplňujúce návrhy, ktoré máte uvedené pod bodom 4 spoločnej správy. Gestorský výbor na základe stanovísk výborov k vládnemu návrhu zákona o spotrebnej dani z tabakových výrobkov odporúča Národnej rade Slovenskej republiky vládny návrh zákona o spotrebnej dani z tabakových výrobkov schváliť s pozmeňovacími a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 74 z 10. septembra 2012. Výbor určil mňa za spoločnú spravodajkyňu výborov. Súčasne ma poveril predniesť spoločnú správu výborov na schôdzi Národnej rady a navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Ďakujem, pani podpredsedníčka, skončila som, otvorte rozpravu, prosím.
B. Bugár, podpredseda NR SR: (2006-04-19):
(Hlasovanie.) Prítomných 105, za 104, proti 1, konštatujem, že aj tento návrh sme schválili. Prosím teraz pánov Mariána Záhumenského a Stanislava Kropiláka, aby sa dostavili do rokovacej sály. Pristúpime k sľubu poslancov Národnej rady Slovenskej republiky, chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na Ústavu povie slovo Sľubujem a podaním ruky a svojím podpisom potvrdí zloženie sľubu. Prosím teraz podpredsedu Národnej rady Slovenskej republiky Viliama Vetešku, aby prečítal text sľubu, zároveň, páni poslanci, budeme stáť.
Hrnčiar, Andrej, podpredseda NR SR (2016-09-13):
Pán poslanec Baránik.
Kollár, Boris, predseda NR SR (2022-09-30):
Ďakujem. S ďalšou faktickou poznámkou vystúpi pán poslanec Taraba, nech sa páči, máte slovo.
Číž, Miroslav, podpredseda NR SR (2015-06-17):
Pani podpredsedníčka Jurinová.
Podmanický, Ján, poslanec NR SR (2019-09-18):
Dobre. Pán poslanec, vy ste tu v podstate obhajovali volebný podvod, ktorý robili niektorí poslanci v komunálnych voľbách, keď si vymýšľali svoje zamestnanie a písali účelovo do kolonky zamestnanie v podstate volebné slogany, písali tam v podstate nejaké volebné zoskupenia, občianske združenia a podobne. Veď práve to ste mali, pán poslanec, odsúdiť, že toto je, to je, jednoducho to sa nesmie robiť, aby sa takýmto spôsobom falšovali voľby, a ja som si to v podstate neuvedomil doteraz, až vy keď ste vystupovali, že to naozaj ako v podstate prešlo mlčaním, prešlo bez povšimnutia to, že mnohí a mnohí kandidáti, dokonca úspešní kandidáti v posledných komunálnych voľbách sa v podstate dopustili volebného podvodu. Je otázka, je otázka, či z tohto dôvodu je ich voľba platná, a je otázka, či by sa tým nemali zaoberať možno aj príslušné orgány, aby preverili, či nedošlo k volebnému podvodu, a ja sa priznám, že ja som si to neuvedomil, že nápaditosť niektorých ľudí môže ísť až tam, že do kolónky zamestnanie napíšu v podstate svoju politickú príslušnosť. To ste mali, pán poslanec, odsúdiť, to je podľa mňa po prvé. A po druhé je otázka, či naozaj tento volebný podvod by sa nemal ešte dodatočne prešetriť.